На основу чланаова 10. и 11. Правилника о начину, поступку и критеријумима за избор програма од јавног интереса које реализују удружења грађана за доделу средстава из буџета општине Жабари (,,Сл. гласник општине Жабари “ 8/2018), а по расписаном Јавном позиву за избор програма од јавног интереса које реализују удружења грађана и финансира из буџета општине Жабари у 2022. години број 40-5/2022-01 од 11.05.2022. године, Комисија за спровођене поступка избора програма од јавног интереса за доделу средстава из буџета општине Жабари, дана 30.06.2022. године, је донела:

 **Р Е Ш Е Њ Е**

**1. ОДБИЈА СЕ** као неоснованa пријавa по Јавном позиву за избор програма од јавног интереса које реализују удружења грађана и финансира из буџета општине Жабари у 2022. години:

 Пријава Међуопштинског удружења цивилних инвалида рата Пожаревац, без броја од 27.05.2022. године из разлога што је непотпуна, у складу са чланом 9. Правилника о начину, поступку и критеријумима за избор програма од јавног интереса које реализују удружења грађана за доделу средстава из буџета општине Жабари.

У пријави на конкурс:

- није потписана Изјаву овлашћеног лица удружења и

- у Финансијском плану пројекта дат је укупан износ пројекта из кога се не може утврдити на који начин ће средства тражене од општине Жабари бити утрошена.

**2.** Против ове одлуке учесници конкурса имају право приговора Комисији, у року од 8 дана објављивања на огласној табли општине Жабари и на званичној интернет страници општине Жабари.

Број: 40-5/2022-01

Датум: 30.06.2022.

 Жабари

**КОМИСИЈА ЗА СПРОВОЂЕЊЕ ПОСТУПКА ИЗБОРА ПРОГРАМА ОД ЈАВНОГ ИНТЕРЕСА КОЈЕ РЕАЛИЗУЈУ УДРУЖЕЊА ГРАЂАНА И ФИНАНСИРАЈУ СЕ ИЗ БУЏЕТА ОПШТИНЕ ЖАБАРИ У 2022. ГОДИНИ**